section_heading: Vojna karijera
paragraph_text: Karl Scotti je rođen 18. rujna 1854. u Beču. Gimnaziju pohađa u Beču gdje od 1878. pohađa vojnu pješačke školu u kojoj završava dva razreda. U ožujku 1879. stupa u austrougarsku vojsku služeći u 1. pješačkoj pukovniji u Beču. Od kolovoza 1880. služi u 27. lovačkoj bojnoj i to do studenog 1882. kada je premješten na službu u 47. pješačku pukovniju smještenu u Mariboru. U svibnju 1883. promaknut je u čin poručnika, nakon čega od kolovoza te iste godine ponovno služi u 27. lovačkoj bojnoj. Od 1887. pohađa Ratnu školu u Beču tijekom kojeg školovanja je u rujnu 1888. unaprijeđen u čin natporučnika. Po završetku ratne škole, u studenom 1889., imenovan je načelnikom stožera 3. brdske brigade smještene u Nevesinju. Na navedenoj dužnosti nalazi se do travnja 1891. kada je raspoređen na službu u stožer 18. pješačke divizije sa sjedištem u Mostaru. Potom od travnja 1892. obnaša dužnost načelnika stožera 6. pješačke brigade u Salzburgu, a te iste godine u studenom dostiže čin satnika. Istodobno s tim promaknućem raspoređen je u stožer 13. pješačke divizije koji se također nalazio u Salzburgu. Od travnja 1893. služi kao stožerni časnik u stožeru II. korpusa u Beču, nakon čega je od listopada 1894. služi u operativnom odjelu Glavnog stožera. U svibnju 1898. postaje zapovjednikom 12. lovačke bojne kojom zapovijeda do studenog kada je promaknut u čin bojnika te imenovan načelnikom stožera 9. pješačke divizije koja je imala sjedište u Pragu. U rujnu 1899. imenovan je načelnikom u Uredu za vojne operacije u Beču na kojoj dužnosti se nalazi do travnja 1904. godineTibor Balla, A Nagy Háború osztrák–magyar, Argumentum, Budapest, 2010., str. 289-290.